Мамлекеттик сыйлыктар
Мамлекеттик сыйлыктар – КР мыйзамдарына ылайык белгиленген ордендер, медалдар, ардак наамдар, ардак грамоталар. КРде М. с. КР жарандарын сыйлоонун жана алардын мамлекетти жана демократиялык коомду, эл биримдигин, өлкөнүн экономикалык, интеллектуалдык жана руханий мүмкүнчүлүктөрүн чыңдоого жана коргоого кошкон салымдарын, ошондой эле мамлекет жана эл алдында коомдук, гуманитардык, кайрымдуулук ж. б. иштерде сиңирген эмгектерин таануунун жогорку таризи болуп саналат. М. с. менен КРге эмгек сиңирген чет өлкөлүк жарандар жана жарандыгы жок адамдар да сыйланышы мүмкүн. КР «Кыргыз Республикасынын Баатыры» жогорку артыкчылык даражасы, ордендер, медалдар, ардак наамдар, КР Ардак Грамотасы КРдин М. с-ы болуп эсептелет. М. с. КР ЖК тарабынан белгиленет. М. с-дын аталышы мамлекеттик жана ырасмий тилдерде бекитилет.

Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Юридикалык аталгылар жана түшүнүктөр